Uitdrukking: 'n Bloukous wees | Maroela Media
'n Bloukous wees
Geleerde vrou, of vrou wat vir geleerd wil deurgaan, en wat 'n sekere minagting vir huishoudelike sake toon.
Uit Nederlands blauwkous wat reeds in 1667 opgeteken is uit die klug van Kees Louwen waarin die eienaam Juffrou Blaeu-kous gebruik is. Dié naam is moontlik 'n vertaling van Hoogduits Blaustrumpf, 'n neerhalende benaming vir geregsdienaars wat in die 17de eeu blou kouse gedra het.
Die Nederlandse blauwkous in die betekenis hierbo genoem, is egter 'n leenvertaling van die Engelse blue stocking (ongeveer 1780). Dit is as spotnaam gebruik om te verwys na intellektuele wat 'n literêre kring aan huis van Lady Elizabeth Montague in Londen gevorm het en wat blou kouse van kamgare, in plaas van die gebruiklike swart sykouse, gedra het.